Source: http://kalender.piibel.net/kal/?&month=2&fontsize=11&fontface=serif&c=1c&keel=et&viewmode=1
Timestamp: 2018-11-15 06:16:12+00:00

Document:
Loosung veebruar 2018
Loosung veebruar
Kalender: loosung katoliku eelk ekbl koik
Tähesuurus: < 11 >
VEEBRUAR KUU LOOSUNG: Vaid sõna on sinule väga ligidal, sinu suus ja sinu südames, et seda täita. 5Ms 30,14
1. Neljapäev Nad ei saanud tunda janu, kui Issand viis neid läbi kõrbete: ta laskis neile kaljust vett voolata. Js 48,21 Kellel on janu, tulgu; ja kes tahab, võtku eluvett ilma hinnata! Ilm 22,17 Su tõotus meie käes: Kes janus, õigust nõuab, saab tõesti joodetud ja andeksandmist leiab. Oh näita õiget teed, mu kallis Jeesuke, Sa oled abimees mu eksind hingele. KLPR 271:3. Christian Knorr von Rosenroth 1Kr 3,(1-3)4-8; 5Ms 10,10-22
2. Reede Kas võiks Jumalale tarkust õpetada, temale, kes taevalistelegi kohut mõistab? Ii 21,22 Teie kõik rüütage end alandlikkusega üksteise vastu, sest Jumal paneb suurelistele vastu, aga alandlikele annab armu. 1Pt 5,5 Mõnigi kord saab Jumal tegutsema hakata alles siis, kui meie ise ei leia enam ühtegi teed. Sest seni kui inimesel jätkub veel nõu ja mõtteid ja kavatsusi ja plaane, on need tihtipeale Jumala töödel ja tegemistel risti ees. Joel Luhamets Ml 3,13-18; 5Ms 11,1-12
3. Laupäev Kui kallis on su heldus, Jumal! Sellepärast otsivad inimlapsed pelgupaika su tiibade varju all. Ps 36,8 Ärge siis heitke ära oma julgust, mis saab suure palga! Hb 10,35 Vaid usus sa lahingu võidad - surm võimas on murtud ta ees! Jää kindlaks ja meelt ära heida, kord pärid kõik Jeesuse sees! Milla Krimm 1Kr 1,26-31; 5Ms 11,13-32
2. PÜHAPÄEV ENNE PAASTUAEGA (SEXAGESIMAE) Täna, kui teie tema häält kuulete, ärge tehke oma südant kõvaks. Hb 3,15 Lk 8,4-8(9-15); Hb 4,12-13; Ps 119,81-88 Jutlus: 2Kr (11,18.23b-30)12,1-10
4. Pühapäev Trööstige, trööstige minu rahvast, ütleb teie Jumal. Js 40,1 Inimese Poeg on tulnud otsima ja päästma kadunut. Lk 19,10 Ei ole kahtlust, et evangeeliumi sisuks on Jeesus Kristus ise. Oleks võimatu kuulutada häid kristlikke sõnumeid ja Temast mitte rääkida. John Stott
5. Esmaspäev Mõtle sellele raamatule päeval ja öösel, et sa peaksid hoolsasti kõike, mis sinna on kirjutatud. Jos 1,8 Õndsad on need, kes Jumala sõna kuulevad ja seda järgivad. Lk 11,28 Häda on selles, kui inimeste südamed jäävad tuimaks Piibli sõnumi suhtes. Kõikjal, kus ollakse sõnumist puudutatud, leiab iga inimene individuaalse viisi, kuidas Pühakirjale läheneda. Mõned on hoolsad jutlusekuulajad ning loevad pisut Pühakirja. Vähe pole aga neidki, kes loevad ja uurivad Piiblit isiklikult. Arne Hiob 5Ms 32,44-47; 5Ms 12,1-12
6. Teisipäev Eemalda mu silmad tühja vaatamast. Ps 119,37 Ärge laske endid õigelt teelt eksitada igasugustel võõrastel õpetustel. On hea, kui süda kinnitatakse armu läbi. Hb 13,9 Õnnis on, kes taga nõuab õigust ja ka tõsidust, ülekohtu eest end hoiab, põlgab tühja varandust. Kes ei salli kavalust, valet, ahnust, tigedust: neid saab Jumal ise täitma, nende peale armu heitma. ULR 477:5. David Denicke Hs 33,30-33; 5Ms 15,1-11
7. Kolmapäev Kui Jaakob ärkas, ütles ta: "Küll on see paik kardetav! See pole muud midagi kui Jumala koda ja taeva värav!" 1Ms 28,17 Sõna sai lihaks ja elas meie keskel, ja me nägime tema kirkust nagu Isast Ainusündinu kirkust, täis armu ja tõde. Jh 1,14 Jumal on asetanud iga inimese südamesse teadmise, et maailm on muudki, kui vaid nähtav tõelisus. Selles mõttes on kogu inimkond ühes paadis: oleme kõik sama Jumala loodud. Inimeses peituv jumalanäolisus on aga purunenud ja prototüüp ei ole enam äratuntav. Seetõttu on igasugune eheda Jumala kuju otsimine lootusetu. Tekib vaid lugematu arv inimlikke katseid leida Jumalat. Olukord olekski lootusetu, kui Jumalal poleks oma lahendust. See seisneb selles, et Ta saatis oma Poja inimesena meie hulka. Eero Junkkaala Lk 6,43-49; 5Ms 15,12-18
8. Neljapäev Nad võivad elada julgesti, ilma et keegi neid peletaks. Hs 34,28 Nii on siis Jumala rahva hingamisaeg alles ees. Hb 4,9 Mu õige isamaja, näe, ta on üleval, kus inglilaulu kaja viib kiitust Issandal, kes oma taevajõuga kõik hoiab kindlas käes, kes oma targa nõuga kõik saadab armu väes. KLPR 376:4. Paul Gerhardt 1Ts 1,2-10; 5Ms 16,1-17
9. Reede Issanda käes on pääste. Su rahvale tulgu sinu õnnistus! Ps 3,9 Jumal on meid päästnud ja kutsunud püha kutsega, mitte meie tegude järgi, vaid omaenese kavatsuse ja armu järgi, mis meile on antud Kristuses Jeesuses. 2Tm 1,9 Mis võiksin lisaks öelda? Mu mõtted on Su käes. Mu tööd ja tegemised, mu teed ja tulemised on juhitud Su väest. Jehuda Halevi 2Tm 3,10-17; 5Ms 16,18-20
10. Laupäev Issand annab rahu su piirile. Ps 147,14 Kristuse rahu valitsegu teie südameis, sest selleks te olete kutsutud ühes ihus. Kl 3,15 Su poole, Jeesus, süda sõuab, Su poole hinge igatsus. Hing ainult Sinus rahu leiab, Sa igavene armastus. Seepärast, Jeesus, otsin ma Sind igatsusega. KLPR 67:1. Georg Kiviste Mt 13,31-35; 5Ms 17,14-20
PÜHAPÄEV ENNE PAASTUAEGA (ESTOMIHI) Vaata, me läheme üles Jeruusalemma ja seal viiakse lõpule kõik see, mis prohvetid on kirjutanud Inimese Pojast. Lk 18,31 Mk 8,31-38; 1Kr 13,1-13; Ps 31 Jutlus: Am 5,21-24
11. Pühapäev Häda neile, kes oma nõu Issanda eest sügavale ära peidavad, kelle teod sünnivad pimedas ja kes ütlevad: "Kes meid näeb? Kes meid tunneb?" Js 29,15 Jeesus ütleb: "Kes tõe seest on, see kuuleb minu häält." Jh 18,37 Mu Jumal, mind ka täna aitku Su Püha Vaimu valgustus, Ta tõde minu hinge täitku, mul olgu kallim kosutus: et kõnniksin Su selguses ma pimedust siin põlates. KLPR 400:2. Conrad Friedrich Stresov
12. Esmaspäev Sa teed oma käskjalgadeks tuuled, oma teenijaiks tuleleegid. Ps 104,4 Äkitselt tuli taevast kohin, otsekui tugev tuul oleks puhunud, ja täitis kogu koja, kus nad istusid. Ja nad nägid otsekui hargnevaid tulekeeli, mis laskusid iga üksiku peale nende seas. Ja nad kõik täideti Püha Vaimuga. Ap 2,2-4 Tee, et Su Vaimu tuli põleks ja kõik maailm saaks sellest süüdatud, et lõikajaid veel rohkem tuleks Su põllule, kus vili valminud. Su päralt lõikus, Issand, kutsu meid, sest lõikust palju, pisut lõikajaid! KLPR 245:2. Karl Heinrich von Bogatzky Lk 13,31-35; 5Ms 18,9-22
13. Teisipäev Issanda kartus on tunnetuse algus. Õp 1,7 Paulus kirjutab: "Me ei ole lakanud teie eest palvetamast ega palumast, et teid täidetaks tema tahtmise tundmisega kogu tarkuses ja vaimulikus mõistmises." Kl 1,9 Tõsi ju on, et Piibel ja ajavaim lähevad teineteisest suuresti lahku. Seda vahet ei saa aga ületada sel teel, et Piiblit käänata maailma ehk ajavaimu järgi, vaid see näitab ainult, kui kaugele kristlik maailm on läinud Jumala Sõna juhtnöörist - ja et ajavaimu ja Piibli lähenemiseks võib olla ainult üks tee, nimelt ajavaimu ja maailma elu pööramine Piibli sõna juurde tagasi. Kui see aga osutub võimatuks, tuleb kristlikul kirikul ikka jääda oma teele, mida näitab Jumala Sõna - ja maailma lapsi lasta minna oma teed. Harald Põld Lk 5,33-39; 5Ms 19,1-13
14. Kolmapäev Kuulake mu häält, siis ma olen teie Jumal ja teie olete minu rahvas. Jr 7,23 Jeesus ütleb: "Kui te jääte minu sõnasse, siis te olete tõesti minu jüngrid ning tunnetate tõe, ja tõde teeb teid vabaks." Jh 8,31-32 Pole mõtet kriipida Piibli pühadust. See ei pane Loojat paremini paistma, kui peegliklaasi ära rikume. See ei peegelda meile selgemini taevast valgust, kui endi koleduse ja patu varjamiseks peegli täis sodime. Arne Hiob Mt 6,16-21; 5Ms 21,1-9
14.02. Algab kannatusaeg
15. Neljapäev Ma tean, mu Jumal, et sina katsud südame läbi ja tunned aususest rõõmu. 1Aj 29,17 Et me tõtt taotledes armastuses kasvaksime kõigiti selle sisse, kes on pea - Kristus. Ef 4,15 Öelda tõde ja ikkagi armastada - seda suutis Jeesus, Jumala Poeg, ja suudame meiegi, kui jääme Temasse. Marcus Hermen Kl 3,(5-7)8-11; 5Ms 24,6-22
16. Reede Jumal ütleb: Hüüa mind appi ahastuse päeval; siis ma tõmban su sellest välja ja sina annad mulle au! Ps 50,15 Läki siis julgusega armu aujärje ette, et me halastust saaksime ja armu abiks leiaksime parajal ajal! Hb 4,16 Me võime palvetada kõikide murede pärast. Ei ole nii suurt probleemi, mis Jumala jaoks on lahendamatu. Olgu meil julgust palvetada suurte asjade pärast. Joel Luhamets Rm 7,14-25a; 5Ms 25,1-16
17. Laupäev Kindel on mu süda, oh Jumal! Ma tahan laulda ja mängida, samuti mu au. Ps 108,2 Kui keegi teie seast kannatab kurja, siis ta palvetagu! Kui kellelgi on hea meel, siis ta laulgu tänulaule! Jk 5,13 Ainult päev see lohutuseks mulle: sammu haaval möödub elutee. Isa taevas valvab kõige üle, julgeks teeb see lapse südame. Tean, et mulle minu Isa mõtleb, iga päev nii oma osa saab, kas mu teel mind rõõm või mure ootab, õnn või valu käe mul ulatab. KLPR 334:1. Lina Sandell-Berg Sk 7,2-13; 5Ms 26,1-15
1. PAASTUAJA PÜHAPÄEV (INVOCAVIT) Selleks ongi Jumala Poeg saanud avalikuks, et ta tühistaks kuradi teod. 1Jh 3,8b Mt 4,1-11; Hb 4,14-16; Ps 91 Jutlus: 2Kr 6,1-10
18. Pühapäev Ära karda, Siion, ärgu lõtvugu su käed! Issand, sinu Jumal, on su keskel, kangelane, kes aitab. Sf 3,16-17 Seepärast tehke jälle tugevaks lõtvunud käed ja jõuetud põlved ja õgvendage teerajad oma jalgadele. Hb 12,12-13 Sa ise ei jõua, aga Jeesus jõuab, sa ise ei oska, aga Jeesus oskab, sa ise ei tea, aga Jeesus teab. Sul ei jää üle teha muud, kui anda kõik oma elus Jeesuse kätte - ja mis ime, korraga sa jaksad! Eenok Haamer
19. Esmaspäev Kui teie silmis on halb teenida Issandat, siis valige endile täna, keda te tahate teenida. Aga mina ja mu pere, meie teenime Issandat!" Jos 24,15 Nõnda siis peetagu meid Kristuse sulaseiks ja Jumala saladuste majapidajaiks. 1Kr 4,1 Me ei ole rõõmusõnumit ise leiutanud, seepärast me ei või ka seda ise muuta ega moonutada. John Stott 2Ts 3,1-5; 5Ms 27,1-10
20. Teisipäev Tema on mälestuse seadnud oma imetegudele. Halastaja ja armuline on Issand. Ps 111,4 Õnnistuse karikas, mida me õnnistame, - eks see ole Kristuse vere osadus? Leib, mida me murrame, - eks see ole Kristuse ihu osadus? 1Kr 10,16 Nähtav kogudus kõigi oma puudustega on osadus, kui seal Sõna puhtana kuulutatakse ja sakramente õigesti jagatakse. Evangeelse arusaama kohaselt ei tee kogudust koguduseks selle organiseerimine ja administreerimine, vaid Kristuse ligiolek Sõnas ja sakramendis. Elmar Salumaa Ii 1,1-22; 5Ms 27,11-26
21. Kolmapäev Issand käib teie ees, Iisraeli Jumal on teile järelväeks. Js 52,12 Meil tuleb palju hoolsamini panna tähele seda, mida me oleme kuulnud, et meid kõrvale ei uhutaks. Hb 2,1 Saada käima kindlal teel meid ja näita õiget rada; käi Sa ise meie eel, tröösti neid, kel muret, häda! Anna osaks taevavara, mis ei iial lõpe ära! KLPR 199:2. Tobias Clausnitzer 5Ms 8,11-18; 5Ms 30,11-20
22. Neljapäev Kas Jumal ütleb, aga ei tee, või räägib, aga ei vii täide? 4Ms 23,19 Jeesus ütles Peetrusele: Sa nõdrausuline, miks sa kahtlesid? Mt 14,31 Ma annan oma hirmud Sinu käte, Issand. Sina tead neid. Ma ise ei oska nendega toime tulla, aga Sina üksi suudad vaigistada kõik tormid. Ma usaldan Sind. Sa teed mind tugevaks. Mida peaksin ma kartma, kui Sina oled minuga? Eenok Haamer Jk 4,1-10; 5Ms 31,1-8
23. Reede Siin see armetu hüüdis, ja Issand kuulis ning päästis tema kõigist ta kitsikustest. Ps 34,7 Õndsad on kurvad, sest neid lohutatakse. Mt 5,4 Küll mõni lõik on pilvine ja pime, kus sooja päikest kusagil ei näe. Siis hüüan välja Sinu kalli nime ja Sina ulatad mul jälle käe! Milla Krimm Hb 2,11–18; 5Ms 33,1–5.26–29
24. Laupäev Pese oma süda kurjusest, Jeruusalemm, et sind saaks päästa; kui kaua sa lased viibida eneses nurjatuil mõtteil? Jr 4,14 Seepärast pange maha kõik rüvedus ja rohke kurjus ning võtke tasaduses vastu sõna, mis teisse on istutatud ja suudab päästa teie hinge. Jk 1,21 Meeleparandus on Jumala esmaand, millega Ta inimesele oma olemasolust ja oma tahtest märku annab. Meeleparandus toimub seeläbi, et Püha Vaim inimest puudutab. Selle esimene tunnus on reaalsustaju selginemine: inimene mõistab, et ta ei ole see, kes ta olema peab. Elmar Salumaa Rm 6,12-18; 5Ms 34,1-12
2. PAASTUAJA PÜHAPÄEV (REMINISCERE) Jumal teeb nähtavaks oma armastuse meie vastu sellega, et Kristus suri meie eest, kui me olime alles patused. Rm 5,8 Mk 12,1-12; Rm 5,1-5(6-11); Ps 35,1-16 Jutlus: Js 5,1-7
25. Pühapäev Õigus ja õiglus on su aujärje alus; heldus ja ustavus käivad su palge ees. Ps 89,15 Õndsad on need, keda õiguse pärast taga kiusatakse, sest nende päralt on taevariik. Mt 5,10 Tea, et laim ja häbistamine, ehkki neid on ebameeldiv taluda, on meile väga kasulikud ja päästvad; kui hakkad ennast rangemalt silmas pidama, saad kogemuse kaudu teada. Hoopis kiitust on tarvis karta, sest see kasvatab auahnust ja suurelisust: häda, kui kiitus ületab tegude suuruse. Õigeusu kirikust
25.02. Palvepäev tagakiusatud kristlaste eest
26. Esmaspäev Me oleme pattu teinud nagu meie esiisad, me oleme teinud paha ja olnud õelad. Ps 106,6 Päästa meid ära kurjast. Mt 6,13 Kristuse valguses tunneme oma seotust, rikutust, olukorra lootusetust. Kui Kristus meid valgustab, siis on see uus looming - see on uue elu algus. See on maailma loomine. Sündigu see ime meie kõikide juures! Joel Luhamets 1Ms 37,3-4.12-14.23-35(36); Jh 11,1-16
27. Teisipäev Kui kallid on mulle sinu mõtted, oh Jumal! Kui väga suur on nende arv! Ps 139,17 Kui meie süda meid hukka mõistab, Jumal on suurem kui meie süda ja teab kõik. 1Jh 3,20 Meie ajal öeldakse sageli, et inimene peab ise endale andeks andma. Otsustav on siiski see, et inimene saab Jumalalt andeks. Ainus, kellel on õigus vahendada Jumala andestust, on Jumal ise. Leif Nummela Ii 2,1-10; Jh 11,17-31
28. Kolmapäev Teenige Issandat kõigest südamest! Ärge taganege järgnema tühiseile jumalaile, kes ei too kasu ega päästa, sellepärast et need on tühised! 1Sm 12,20-21 Ärge olge rumalad, vaid mõistke, mis on Issanda tahtmine. Ef 5,17 Pühakiri näitab meile meie süüd, meie vigu, ja meie peame laskma seda sündida - peame laskma end manitseda, noomida ja õpetada. Üksnes siis loed sa Piiblit õigesti, kui sa püha Sõna läbi saad süüaluseks Jumala ees ning tunned, et Jumalal on täielik õigus sind karistada ja häbistada su patu pärast. Sest ainult siis sa hakkad igatsema ja otsima Jumala suurt armu, mis ainukesena võib sind patust päästa. Harald Põld Jh 16,29-33; Jh 11,32-45

References: Ps 36
 Ps 119
 Ps 119
 Ps 3
 Ps 147
 Ps 31
 Ps 104
 Ps 50
 Ps 108
 Ps 91
 Ps 111
 Ps 34
 Ps 35
 Ps 89
 Ps 106
 Ps 139